Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézkedésekrõl szóló 2357/2002. (XI. 28.) Korm. határozat kiadásával.
Paragraph Index: 539

intézkedésekrõl szóló 2357/2002. (XI. 28.) Korm. határozat kiadásával. 5.5. Jogszabály-véleményezési tevékenység Az állampolgári jogok országgyûlési biztosa és általános helyettese nem rendelkezik törvényben biztosított feladatkörrel a jogszabálytervezetek véleményezésére, illetve észrevételezésére. Egyes jogszabályok tervezeteit mégis megkapták annak bizonyítékaként, hogy a címzettek az ajánlásnak eleget tettek. Ezeket a tervezeteket az országgyûlési biztos, illetve általános helyettese általában abból a szempontból vizsgálta, hogy vizsgálatuk eredményeként tett javaslatuk alapján született normaszöveg alkalmas lehet-e a feltárt alkotmányos joggal összefüggõ visszásság orvoslására és jövõbeni megelõzésére. Volt példa arra is, hogy olyan jogszabály-tervezetet kaptak a biztosok, amelyek egyes alkotmányos jogok gyakorlati megvalósulását szabályozták és a jogalanyok széles körét érintették. A jogszabály-tervezetek véleményezésekor az országgyûlési biztos és általános helyettese – a vizsgálataik során szerzett jogalkalmazási tapasztalataikra támaszkodva – a normaszövegben rejlõ esetleges alkotmányos jogokkal kapcsolatos visszásságok veszélyére hívták fel a kodifikációt végzõk figyelmét. Azon jogszabály-tervezetek esetében, amelyekrõl vizsgálati tapasztalatokkal nem rendelkeztek, nem tettek észrevételeket. 5.5.1. Törvényalkotással és -módosítással kapcsolatos tervezetek

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes